
SZOLGÁLTATÁSOK ELLÁTÁSI LÁNCÁNAK SAJÁTOSSÁGAI LEAN SZEMLÉLET SZERINTI HATÉKONYSÁGI VIZSGÁLAT EGY SZÁLLÍTMÁNYOZÓ CÉGNÉL

Bevezetés
A dolgozatom fő címe előrevetíti a dolgozatom fő irányvonalát, a szállítmányozási szolgáltatás vizsgálatát, és az alcímben pedig azt jelöltem ki, hogy ehhez a vizsgálathoz milyen eszközrendszert szeretnék használni, a LEAN szemlélet alapjait.
A téma fontossága számomra
A téma azért érdekes számomra, mert a munkámat a dolgozatban vizsgált nemzetközi szállítmányozással foglalkozó cég import osztályán végzem, így adódik a lehetőség arra, hogy ezt a folyamatot aktívan, és kritikus szemmel vizsgálhassam. Ezen túlmenően arra is lehetőség nyílik, hogy a vizsgálatomhoz szükséges minden információt beszerezzek, elemezzek, pontosan kifejtsek.
A téma aktualitása
A LEAN menedzsment már korábban felkeltette az érdeklődésemet, egyrészt, mert az ismert szakirodalmakat tanulmányozva látható, hogy komoly hatékonyság növelő ereje van, világszerte nagy érdeklődésre tart számot, ugyanakkor a vállalati adaptációja nem könnyű feladat.
Másrészt a mi cégünk esetében hasznosnak tartom egy folyamatelemzés lehetőségét, amely által kiszűrhetők lennének azok a veszteségek, amelyek most jelen vannak a folyamatban, akár tárgyiasult, akár idő formájában.
Ahogy láthatjuk, egész munkámat azon fő cél mentén fűztem fel, hogy a szállítmányozási szolgáltatás teljesítményét javítsam. Ahhoz, hogy megértsük pontosan, hogy milyen folyamatokat elemzek, először bemutatom a szolgáltató vállalatot.
Célkitűzések a dolgozattal kapcsolatban
A dolgozatom célja az, hogy megvizsgáljam azon fő tevékenységeket, amelyben én is dolgozom, a nemzetközi fuvarszervezésen belül az olasz expressz alosztályon zajló folyamatokat, majd ezt a fókuszt kiterjesztve az egész szolgáltatási ellátási láncot tekintve elemezni, hogy milyen további veszteségekkel kell szembesülnünk, és javaslatokat szeretnék kidolgozni annak érdekében, hogy hogyan lehetne megszüntetni, elhárítani, esetlegesen elkerülni őket.



